ಕೊರೋನಾ ನಿಯಂತ್ರಣಕ್ಕೆ ಬಿಬಿಎಂಪಿಯಿಂದ ಹೊಸ ತಂತ್ರ: ರೆಡ್ ಟೇಪ್ ಅಳವಡಿಕೆ ಪ್ರಕ್ರಿಯೆಗೆ ಚಾಲನೆ! ಬೆಂಗಳೂರು ಮೇ 26 ನಿಯಂತ್ರಣ ತಪ್ಪಿರುವ ಕೊರೋನಾವನ್ನು ನಿಯಂತ್ರಣ ಮಾಡುವುದಕ್ಕೆ ಬಿಬಿಎಂಪಿ ಹೊಸ ತಂತ್ರದ ಮೊರೆ ಹೋಗಿದೆ. ಕಂಟೋನ್ಮೆಂಟ್ ಝೋನ್ ಗಳ ಬದಲಿಗೆ ಮೈಕ್ರೋ ಕಂಟೋನ್ಮೆಂಟ್ ಝೋನ್ ಗಳನ್ನು ಮಾಡು ವುದಕ್ಕೆ ಮುಂದಾಗಿದೆ. ಸಿಲಿಕಾನ್ ಸಿಟಿ ಬೆಂಗಳೂರು ಎರಡನೇ ಅಲೆ ಕೊರೋನಾ ಹೊಡೆತಕ್ಕೆ ಅಕ್ಷರಶಃ ನಲುಗಿದೆ. ಸದ್ಯ ಪ್ರಕರಣಗಳು ಕಡಿಮೆ ಆಗ್ತಿದ್ರು ಡೆತ್ ರೇಟ್ ಮಾತ್ರ ಮೇಲೆಕ್ಕೆ ಜಿಗಿಯುತ್ತಿದೆ. ಹೀಗಾಗಿ ಪರಿಸ್ಥಿತಿಯನ್ನು ಹತೋಟಿಗೆ ತರಲು ಪಾಲಿಕೆ ಹೊಸ ತಂತ್ರದ ಮೊರೆ ಹೋಗಿದೆ. ಇನ್ಮುಂದೆ ಬೆಂಗಳೂರಿನಲ್ಲಿ ಮೈಕ್ರೋ ಕಂಟೋನ್ಮೆಂಟ್ ಝೋನ್ ಮಾಡಿ ಸೋಂಕಿತರ ಮನೆಗೆ ರೆಡ್ ಟೇಪ್ ಸೀಲ್ ಹಾಕಲಿದೆ ಬೆಂಗಳೂರು ಮಹಾನಗರ ಪಾಲಿಕೆ. ಅಷ್ಟಕ್ಕೂ ಏನಿದು ರೆಡ್ ಟೇಪ್ ಸೀಲ್ ಎನ್ನುವುದು ಕುತೂಹಲ. ಯಾರಿಗೆ ಕೊರೋನಾ ಪಾಸಿಟಿವ್ ಬಂದಿರುತ್ತದೋ, ಅಂಥವರ ಮನೆಗೆ ತೆರಳಿ ಅವರ ಮನೆ ಬಾಗಿಲಿಗೆ ಹಾಗೂ ಗೇಟಿಗೆ ಕೆಂಪು ಬಣ್ಣದ ಟೇಪನ್ನು ಅಂಟಿಸಿ ಬರುವುದು.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಈ ಮೂಲಕ ಇತರರಿಗೆ ಇಲ್ಲಿ ಸೋಂಕಿತರಿದ್ದಾರೆ ಎಚ್ಚರಿಕೆಯಿಂದಿರಿ ಅಂತ ಎಚ್ಚರಿಸುವುದು ಇದರ ಉದ್ದೇಶ. ಇದರ ಜೊತೆಗೆ ಬೆಂಗಳೂರಿನಲ್ಲಿ ಅನೇಕ ಮಂದಿ ಸೋಂಕು ಇದ್ದರೂ ಬೇಕಾಬಿಟ್ಟಿ ಓಡಾಡುವ ಪ್ರಕರಣಗಳು ವರದಿಯಾಗಿದೆ. ಇದನ್ನು ನಿಯಂತ್ರಿಸಲು ಮೊದಲ ಅವಧಿಯಲ್ಲಿ ಮಾಡಲಾಗಿದ್ದ ಸೋಂಕಿತರ ಕೈಗೆ ಸೀಲ್ ಅನ್ನೂ ಪಾಲಿಕೆ ಹಾಕಲಿದೆ. ಈ ಮೂಲಕ ಇತರರಿಗೆ ಗೊತ್ತಾಗುವಂತೆ ಮಾಡಿ ಜನರನ್ನು ಜಾಗೃತಗೊಳಿಸುವುದಾಗಿದೆ ಪಾಲಿಕೆಯ ಲೆಕ್ಕಾಚಾರ.ಈ ಬಗ್ಗೆ ನ್ಯೂಸ್ 18 ಕನ್ನಡದ ಜೊತೆ ಮಾತನಾಡಿದ ಬೃಹತ್ ಬೆಂಗಳೂರು ಮಹಾನಗರ ಪಾಲಿಕೆ ಪ್ರಧಾನ ಆಯುಕ್ತ ಗೌರವ್ ಗುಪ್ತಾ, ಸದ್ಯಕ್ಕೆ ದಕ್ಷಿಣ ಭಾಗದಲ್ಲಿ ಮಾತ್ರ ಇದನ್ನು ಜಾರಿ ಮಾಡಿದ್ದೇವೆ. ಆ ಭಾಗದಲ್ಲಿ ಅತಿ ಹೆಚ್ಚು ಪ್ರಕರಣಗಳು ಪತ್ತೆಯಾಗ್ತಿವೆ. ಇದರ ಸಾಧಕ ಬಾಧಕಗಳನ್ನು ನೋಡಿ ಮುಂದೆ ಇಡೀ ಬೆಂಗಳೂರಿನಲ್ಲಿ ಇದು ಜಾರಿಯಾಗಲಿದೆ. ಇದರಿಂದ ಸೋಂಕಿತರಿಗೆ ಮುಜುಗರ ಆಗುತ್ತೆ ಅನ್ನೋ ಮಾತುಗಳು ಕೇಳಿ ಬಂದಿದೆ. ಆದರೆ ಕೊರೋನಾ ಬಂದು ಸಾವನ್ನಪ್ಪುವುದಕ್ಕಿಂತ ಇದೇ ವಾಸಿ ಅಲ್ವಾ..? ಹೀಗಾಗಿ ಎಲ್ಲರೂ ಕಟ್ಟುನಿಟ್ಟಾಗಿ ಆದೇಶ ಪಾಲಿಸಿದರೆ ಇಂಥಾ ಕಠಿಣ ಕ್ರಮ ಕೈಗೊಳ್ಳುವ ಪ್ರಮೇಯ ನಮಗೂ ಇರುತ್ತಿರಲಿಲ್ಲ ಎಂದು ತಿಳಿಸಿದ್ದಾರೆ. : PM Cares: ಪಿಎಂ ಕೇರ್ಸ್ ಹಣದಲ್ಲಿ ನೀಡಲಾದ 150 ವೆಂಟಿಲೇಟರ್ಗಳ ಪೈಕಿ 113 ನಿಶ್ಪ್ರಯೋಜಕ ಬಾಂಬೆ ಹೈಕೋರ್ಟ್ ಕಿಡಿ! ಈಗಾಗಲೇ ಪ್ರಾಯೋಗಿಕವಾಗಿ ಬೆಂಗಳೂರಿನ ದಕ್ಷಿಣ ಭಾಗದ ಕೆಲವು ಏರಿಯಾಗಳಲ್ಲಿ ರೆಡ್ ಟೇಪ್ ಸೀಲ್ ಮಾಡಲಾಗಿದೆ. ಬಸವನಗುಡಿ, ಬಿಟಿಎಂ ಲೇಔಟ್, ಜೆಪಿನಗರ ಹಾಗೂ ಪದ್ಮನಾಭನಗರದಲ್ಲಿನ ಕೆಲ ಮನೆಗಳಿಗೆ ರೆಡ್ ಟೇಪ್ ಅಳವಡಿಕೆ ಆಗಿದೆ. ಈ ಮೂಲಕ ನಗರದ ಎಲ್ಲ ಕೊರೋನಾ ಸೋಂಕಿತರ ಮನೆ ಮುಂದೆ ಬೀಳಲಿದೆ ಟೇಪ್. 14 ದಿನಗಳ ಕ್ವಾರಂಟೈನ್ ಮುಗಿಯುವವರೆಗೆ ಈ ರೆಡ್ ಟೇಪ್ ಹಾಗೆಯೇ ಇರಲಿದೆ. : ಬೆಡ್ ಬ್ಲಾಕಿಂಗ್ ದಂಧೆ: ಶಾಸಕ ಸತೀಶ್ ರೆಡ್ಡಿಸಂಸದ ತೇಜಸ್ವಿ ಸೂರ್ಯ ವಿರುದ್ಧ ತನಿಖೆ ನಡೆಸುವಂತೆ ಕಾಂಗ್ರೆಸ್ ದೂರು! ಒಂದು ವೇಳೆ ಇದನ್ನು ಕಿತ್ತು ಹಾಕಿದ್ದಲ್ಲಿ ಸೋಂಕಿತರು ಅಥವಾ ಮನೆಯವರು ಕಾನೂನಾತ್ಮಕ ಶಿಕ್ಷೆಗೆ ಗುರಿಯಾಗಲಿದ್ದಾರೆ. ಒಟ್ಟಾರೆಯಾಗಿ ಹೀಗಾದರೂ ಕೊರೋನಾ ನಿಯಂತ್ರಣ ಸಾಧ್ಯವಾ ಎಂಬ ಅಗ್ನಿ ಪರೀಕ್ಷೆಗೆ ಪಾಲಿಕೆ ಕೈ ಹಾಕಿದೆ. ಪಾಸಿಟಿವ್ ಇದ್ರೂ ಬೇಕಾಬಿಟ್ಟಿ ಓಡಾಡುವ ಮಂದಿಗೆ ಈ ಮೂಲಕ ಬ್ರೇಕ್ ಬೀಳಲಿದೆ. ಆದರೆ ಬಿಬಿಎಂಪಿಯ ಈ ಹೊಸ ಐಡಿಯಾ ಎಷ್ಟರ ಮಟ್ಟಿಗೆ ಯಶ ಕಾಣುತ್ತೆ ಎಂಬುವುದನ್ನು ಕಾದು ನೋಡ ಬೇಕಿದೆ.ಬೆಂಗಳೂರಿನಲ್ಲಿ ಕೊರೋನಾ ಕೇಕೆ: ಎರಡನೇ ಅಲೆ ಕೊರೋನಾ ಸೋಂಕು ಬೆಂಗಳೂರಿನಲ್ಲಿ ನಿಯಂತ್ರಣ ಮೀರಿದೆ. ಲಾಕ್ಡೌನ್ ನಡುವೆಯೋ ಸೋಂಕು ನಿಯಂತ್ರಣ ವಾಗುತ್ತಿಲ್ಲ. ಕಳೆದ 24 ಗಂಟೆಗಳ ಅವಧಿ ಯಲ್ಲಿ ರಾಜ್ಯದಲ್ಲಿ 25,979 ಪ್ರಕರಣಗಳು ದಾಖಲಾಗಿದ್ದು, ಬೆಂಗಳೂರಿನಲ್ಲಿ 7,494 ಪ್ರಕರಣಗಳು ಪತ್ತೆ ಯಾಗಿದೆ. ಅಲ್ಲದೆ, ರಾಜ್ಯ ರಾಜಧಾನಿ ಒಂದರಲ್ಲೇ ಕೊರೋನಾದಿಂದ ಮೃತಪಟ್ಟವರ ಸಂಖ್ಯೆ 362.ವರದಿ ಆಶಿಕ್ ಮುಲ್ಕಿ